C 323/106
RO
Jurnalul Oficial al Uniunii Europene
26.8.2022
5.12.
CESE consideră că un cadru al UE pentru limitarea sau reducerea emisiilor de metan în sectorul energetic este o idee bună.
Ar trebui luate măsuri pentru a se garanta că cerințele de monitorizare pentru sectorul gazelor sunt fezabile, de exemplu atunci când se măsoară, se raportează și se verifică date privind emisiile.
Aceasta ar trebui să includă stabilirea unor termene adecvate de inspecție pentru instalații, prin diferențieri în funcție de starea tehnică și de vârsta acestora.
Ar trebui luate în considerare inițiativele industriale existente de reducere a emisiilor (Parteneriatul pentru petrol și gaz metan), precum și nevoia de a stimula cooperarea internațională în cadrul unor inițiative precum Angajamentul privind metanul și Coaliția pentru climă și aer nepoluat. 5.13.
În prezent, o mare parte a datelor privind emisiile de metan fosil sunt subraportate.
CESE salută propunerile privind monitorizarea, raportarea și verificarea (MRV), mai ales atunci când se aplică pentru prevenirea scurgerilor de-a lungul conductelor de gaze.
Ar trebui integrate și tratate cu prioritate inițiative precum Observatorul internațional al emisiilor de metan și utilizarea tehnologiilor prin satelit pentru detectarea unor astfel de scurgeri.
În UE ar trebui interzise practicile de evacuare în atmosferă și de ardere la faclă fără motive justificate.
Excepțiile de la această normă ar trebui să se limiteze la situațiile de urgență și la cele legate de siguranță.
La fel ca în cazul biometanului, mai multe state membre ale UE au pus deja în aplicare măsuri tehnice și de reglementare privind monitorizarea și eludarea normelor.
Acestea ar putea contribui la evaluarea emisiilor de metan în timpul exploatării fosile. 5.14.
CESE este conștient că cea mai mare parte a scurgerilor de metan se produc în afara UE și, din acest motiv, în regulament trebuie pus în aplicare un standard privind performanțele importurilor de metan.
Un astfel de standard privind importurile ar trebui să stabilească un nivel de referință pentru emisiile acceptabile din amonte.
Acest standard ar trebui să fie deja dezvoltat în temeiul prezentului regulament.
În plus, ar trebui să fie avută în vedere includerea emisiilor de metan din amonte în sistemul de stabilire a prețului pentru CO2. 5.15.
Propunerea privind reducerea emisiilor de metan se axează pe sectorul energetic.
CESE reiterează relevanța emisiilor de metan din agricultură.
Astfel cum se menționează în strategia Comisiei privind metanul, fermierii ar trebui să fie sprijiniți în vederea reducerii emisiilor de metan.
Aceasta ar putea consta în includerea în politica agricolă comună a unui mandat prin care să se ofere măsuri de recompensare a reducerilor emisiilor de metan de către fermieri.
Bruxelles, 19 mai 2022.
Președinta Comitetului Economic și Social European Christa SCHWENG